als_Latn dik_Latn ron_Latn
Zhvillohet Workshop-i me temë: “Sportelet e Migracionit. Informacion për punësim/studim jashtë vendit. Infomacion mbi mundësitë pas kthimit në vendin tuaj”
Ditën e Mërkurë, me datë 31 Tetor 2012, u zhvillua workshop-i me temë: “Sportelet e Migracionit. Informacion për punësim/studim jashtë vendit. Infomacion mbi mundësitë pas kthimit në vendin tuaj.”
Ky aktivitet i cili u zhvillua në bashkëpunim me Zyrën e Punësimit Durrës, në kuadër të projektit Migracioni për Zhvillim në Ballkanin Perëndimor (MIDWEB) të menaxhuar nga Organizata Ndërkombëtare për Migrimin (IOM), kishtë si synim të tij informimin e studentëve në lidhje funksionimin e Sportelit të Migracionit dhe ato çka ofron ky sportel, mbështetjen e shtetasve shqiptarë për riintegrimin e tyre pas kthimit në vendin e origjinës, informimin e tyre në lidhje me procedurat që duhet të ndjekin nëse janë të interesuar për të punuar dhe studjuar jashtë vendit në shtete si: SH.B.A, Itali, Angli, Gjermani, Zvicër, Spanjë, Holandë, Suedi etj. dhe konkretisht për çështje të tilla si: vizat për studentët dhe kushtet e hyrjes në njërin nga shtetet, vështrimin e përgjithshëm mbi sistemin arsimor të secilit nga shtetet e lartpërmendura, procedurat e aplikimit për pranim dhe kërkesat e pranimit për studime pasuniversitare dhe doktoraturë etj.
Ky workshop u ndoq me mjaft interes nga studentët e Universitetit “Aleksandër Moisiu”, Durrës veçanërisht nga studentët e Fakultetit të Studimeve Profesionale.
als_Latn als_Latn als_Latn als_Latn